Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14113

b) akkor, amikor a megkívánt jelnek az interferáló jelekhez viszonyított térerősség aránya a fedésterületen belül minden pontban meghaladja azt a minimális szükséges értéket, ami annak biztosításához szükséges, hogy az interferáló jelek ugyancsak nem fogják olyan mértékben torzítani a légijárműveknek biztosított tájékoztatást, hogy az használhatatlan legyen. 2007/70/II. szám 6.2.2.2 Mivel szabályszerűen a fedésterületen belül a leggyengébb jel annak határvonalánál fog jelentkezni, azért ezek a feltételek maguk után vonják azt, hogy a térerősség a határvonalnál olyan legyen, hogy a légköri zajszintekhez viszonyított aránya használható kijelzést biztosítson a légijármű fedélzetén az idő legnagyobb részében a határvonal értékre vonatkoztatva, és az általános tervezésnek kell biztosítani azt, hogy ezen értékeknek az aránya az interferáló jelek szempontjából az idő legnagyobb részében meghaladja a kívánt értéket. 6.2.2.3 Jóllehet, a frekvencia elosztásnál használt 70 mikro-volt / méteres értéket Európában (a 30oos földrajzi szélességtől Északra) eredményesnek találták ahhoz, hogy megadja azokat a fedésterületi értékeket, amelyek az idő legnagyobb részében szorosan megközelítik a tényleges fedésterületet, túlságosan korlátozott tapasztalat áll rendelkezésre annak bizonyításához, hogy a 120 mikrovolt / méteres érték alkalmas a magas zajszintű területeken történő általános alkalmazásra. Az várható, hogy a magas zajszintű területek névleges fedésterületi határvonalain a 120 mikrovolt / méteres értéken alapuló térerősség a legtöbb esetben az elért tényleges fedésterületnél lényegesen nagyobb lesz. Az ilyen területeken a névleges fedésterület és az átlagosan elért tényleges fedésterület közötti jobb kölcsönös viszony biztosítása érdekében az lehet a tanácsos, hogy olyan határvonali értéket válasszanak meg, amely az azon a területen lévő zajnak az olyan területen lévő zajhoz való jóval közelebbi arányosságán alapszik, amelyre már kielégítő határvonali értéket határoztak meg (pl. Európa), vagy egy olyan megfelelő értéket határozzanak meg, ami egy ismert teljesítményű területen lévő NDB ténylegesen elért tényleges fedésterületének statisztikai vizsgálatából származik. 6.2.2.4 Fontos annak tisztánlátása azonban, hogy a különböző területeken fennálló zajszintek egyszerű összehasonlításán alapuló minimális térerősség értékek esetleg nem lesznek kielégítőek az olyan tényezők miatt, mint például a zaj előfordulási gyakorisága, tulajdonsága és a légijármű fedélzeti vevőberendezésére gyakorolt hatása, valamint a kapcsolódó légiforgalmi mozgások természete, amelyek mind módosíthatják az ilyen módon meghatározott arányokat. 6.2.2.5 A világ különböző részein fennálló napszaki és évszaki zaj értékeket a Nemzetközi Távközlési Unió (ITU) korábbi Nemzetközi Rádió Tanácsadó Bizottsága (CCIR) 322. Jelentése teszi közzé. 6.2.2.5.1 Ezeknek az értékeknek a tényleges helyi körülményekkel való összehasonlítása és az ADF (automatikus rádióirány kereső) berendezések eredményes üzemeltetési felhasználásához szükséges jel - zaj viszony bevezetése még nincs teljes mértékben meghatározva. 6.2.3 Tényleges fedésterület 6.2.3.1 A tényleges fedésterület - ahogy az a 3. Fejezet 3.4.1 pontjában meghatározásra került - az egy NDB-t körülvevő azon terület, amelyen belül az érintett üzemeltető felhasználható tájékoztatást kaphat egy meghatározott időben. Ez ennek megfelelően az NDB felhasználhatóságának mértéke a fennálló körülmények között. 6.2.3.2 A tényleges fedésterületet az NDB-től vett állandó (nem-elhalkuló) jel erősségének az ADF vevőkészülék által vett összes zajhoz viszonyított aránya korlátozza. Amikor ez az arány egy határérték alá csökken, akkor nem juthatnak hozzá használható irányméréshez. Azt is meg kell jegyezni, hogy egy NDB tényleges fedésterületét bizonyos esetekben a felhasználható azonosító jel adástávolsága is korlátozhatja. 6.2.3.3 Az NDB-től vett jel erősségét a következők határozzák meg:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes